Likumprojekts

**Grozījumi Pievienotās vērtības nodokļa likumā**

Izdarīt Pievienotās vērtības nodokļa likumā (Latvijas Vēstnesis, 2012, 197.nr.; 2013, 27., 194., 232., 237.nr.; 2014, 123.nr.; 2015, 42., 248., 251.nr.; 2016, 120.,  241.nr.; 2017, 90., 156., 242.nr.) šādus grozījumus:

1. Papildināt 1.pantu ar 31., 32. un 33. punktu šādā redakcijā:

“31) “vairāku mērķu vaučers” ir tāds vaučers, kam tā izdošanas brīdī nav zināma ne preču piegādes vieta, ne pakalpojumu sniegšanas vieta, kā arī maksājamā nodokļa apmērs;

“32) “vaučers” ir instruments, par ko pastāv pienākums pieņemt to kā atlīdzību vai daļēju atlīdzību par preču piegādi vai pakalpojumu sniegšanu un kam piegādājamās preces vai sniedzamie pakalpojumi vai potenciālo piegādātāju vai sniedzēju identitātes ir vai nu norādītas uz paša instrumenta, vai ar to saistītos dokumentos, tostarp šāda instrumenta izmantošanas noteikumos;

“33) “viena mērķa vaučers” ir tāds vaučers, kam tā izdošanas brīdī ir zināma to preču piegādes vai to pakalpojumu sniegšanas vieta, uz ko vaučers attiecas, un nodoklis, kurš maksājams par šādām precēm vai pakalpojumiem.”

2. Papildināt likumu ar 12.1pantu šādā redakcijā:

“**12.1pants. Darījumi, kurā izmanto vaučeru**

1. Ikvienu viena mērķa vaučera nodošanu, ko veic nodokļa maksātājs, kurš darbojas savā vārdā, uzskata par tādu preču piegādi vai pakalpojumu sniegšanu, uz ko vaučers attiecas. Faktisko preču nodošanu vai faktisko pakalpojumu sniegšanu apmaiņā pret viena mērķa vaučeru, ko piegādātājs vai sniedzējs pieņem kā atlīdzību vai daļēju atlīdzību, neuzskata par patstāvīgu darījumu.
2. Ja viena mērķa vaučera nodošanu veic nodokļa maksātājs, kas darbojas cita nodokļa maksātāja vārdā, minēto nodošanu uzskata par tādu preču piegādi vai pakalpojumu sniegšanu, uz ko vaučers attiecas un ko veicis cits nodokļa maksātājs, kura vārdā nodokļa maksātājs darbojas.
3. Ja preču piegādātājs vai pakalpojumu sniedzējs nav tas nodokļa maksātājs, kas, darbojoties savā vārdā, ir izdevis viena mērķa vaučeru, tomēr tiek uzskatīts, ka šis piegādātājs vai sniedzējs ir veicis ar minēto vaučeru saistīto preču piegādi vai pakalpojumu sniegšanu minētajam nodokļa maksātājam.
4. Faktisko preču nodošanu vai faktisku pakalpojumu sniegšanu apmaiņā pret vairāku mērķu vaučeru, ko piegādātājs vai sniedzējs pieņem kā atlīdzību vai daļēju atlīdzību, uzskata par ar nodokli apliekamu darījumu atbilstoši šā likuma 5.pantam, turpretim nevienu iepriekšēju minētā vairāku mērķu vaučera nodošanu ar nodokli neapliek.
5. Ja vairāku mērķu vaučera nodošanu veic nodokļa maksātājs, kas nav nodokļa maksātājs, kurš veic darījumu, kam uzliek nodokli, ievērojot šā punkta ceturto daļu, jebkurai pakalpojumu sniegšanai, ko var identificēt, piemēram, izplatīšanas vai veicināšanas pakalpojumiem, nodokli piemēro šajā likumā noteiktajā vispārīgajā kārtībā.”

3. Papildināt 27.pantu ar trešo, ceturto un piekto daļu šādā redakcijā:

“(3) Šā panta pirmo daļu nepiemēro, ja tiek izpildīti visi šie nosacījumi:

1. pakalpojumu sniedzējs veic saimniecisko darbību tikai vienā dalībvalstī, vai, ja neveic saimniecisko darbību, pakalpojumu sniedzēja deklarētā dzīvesvieta vai pastāvīgās uzturēšanās vieta ir tikai vienā dalībvalstī;
2. pakalpojumus sniedz personām, kas nav nodokļa maksātājas un kas veic saimniecisko darbību jebkurā dalībvalstī, kas nav šīs daļas “a” apakšpunktā minētā dalībvalsts, vai kam tajā ir deklarētā dzīvesvieta vai pastāvīgās uzturēšanās vieta;
3. šīs daļas “b” apakšpunktā minēto sniegto pakalpojumu kopējā vērtība bez nodokļa iepriekšējā vai kārtējā kalendāra gadā nepārsniedz 10 000 *euro*.

(4) Ja kalendāra gadā šā panta trešās daļas “c” apakšpunktā minētā robežvērtība ir pārsniegta, elektronisko sakaru, apraides un elektroniski sniegta pakalpojuma sniegšanas vietu nosaka atbilstoši šā panta pirmajā daļā noteiktajam no robežvērtības pārsniegšanas brīža.

(5) Šā panta trešajā daļā minētajam pakalpojuma sniedzējam ir tiesības noteikt pakalpojumu sniegšanas vietu saskaņā ar šā panta pirmo daļu, un šī izvēle tam ir saistoša uz vismaz diviem kalendāra gadiem.”

4. 37. pantā:

izteikt panta nosaukumu šādā redakcijā: **“Ar nodokli apliekamā vērtība darījumos ar nekustamo īpašumu un apbūves tiesību piešķiršanu”**;

papildināt pantu ar 1.1 daļu šādā redakcijā:

“(11) Ar nodokli apliekamā vērtība apbūves tiesību piešķiršanas darījumā ir atlīdzība par apbūves tiesību piešķiršanu.”

5. Papildināt likumu ar 37.1pantu šādā redakcijā:

“**37.1 Ar nodokli apliekamā vērtība, darījumā, kurā izmanto vairāku mērķu vaučeru**

Ar nodokli apliekamā vērtība par precēm, kas piegādātas, vai pakalpojumiem, kas sniegti, attiecībā uz vairāku mērķu vaučeru, ir vienāda ar atlīdzību, kas ir samaksāta par šo vaučeru, vai – ja informācija par minēto atlīdzību nav pieejama – naudas vērtību, kas norādīta uz šī vairāku mērķu vaučera vai ar to saistītajos dokumentos, atskaitot nodokļa summu attiecībā uz piegādātajām precēm vai sniegtajiem pakalpojumiem.”

6. Papildināt 40.pantu ar 7.1 daļu šādā redakcijā:

“(71) Ja izsolē tiek pārdotas apbūves tiesības, tad ar nodokli apliekama izsoles cena.”

7. Izslēgt 52.panta 3.2, 3.3 un 3.4 daļu.

8.  Papildināt likumu ar 52.1 pantu šādā redakcijā:

“**52.1 pants. Ar nodokli neapliekamie pakalpojumi, ko sniedz neatkarīgā personu grupa**

(1) Ar nodokli neapliek pakalpojumus, ko neatkarīgā personu grupa sniedz šīs grupas dalībniekiem, ja:

1) šīs grupas dalībnieki ir personas, kas veic šā likuma 52.panta pirmajā daļā (izņemot šā likuma 52.panta pirmās daļas 2.punktā un no 18. līdz 25.punktā) minētos ar nodokli neapliekamos darījumus, vai veic darbības, attiecībā uz kurām tā nav nodokļa maksātāja;

2) pakalpojumi nepieciešami tikai un vienīgi šīs grupas dalībnieku veikto ar nodokli neapliekamo darījumu nodrošināšanai vai tādu darbību nodrošināšanai, attiecībā uz kurām tā nav nodokļa maksātāja;

3) pakalpojumu vērtība ir to pašizmaksa;

4) pakalpojumu izmaksas sedz šīs grupas dalībnieki atbilstoši to daļai kopējos izdevumos;

5) netiek būtiski ietekmēta konkurējošas darbības vai darījumus veicošo tirgus dalībnieku (esošo vai potenciālo) situācija konkurences jomā un tādējādi netiek radīti būtiski konkurences izkropļojumi.

(2) Lai piemērotu šā panta pirmo daļu, ir izpildāmi šādi nosacījumi:

1) starp neatkarīgo personu grupu un tās dalībniekiem pastāv rakstveida vienošanās par pakalpojumu sniegšanu;

2) neatkarīgās personu grupas dalībnieki ir reģistrēti nodokļa maksātāji;

3) ja neatkarīgās personu grupas dalībnieks veic arī ar nodokli apliekamos darījumus, tas nodrošina uzskaiti, kas pamato, ka no neatkarīgo personu grupas saņemtie pakalpojumi tiek izmantoti darījumiem, kas atbrīvoti no nodokļa saskaņā ar šā likuma 52.panta pirmo daļu (izņemot šā likuma 52.panta pirmās daļas 2.punktu un no 18. līdz 25.punktu), vai darbību nodrošināšanai, attiecībā uz kurām tā nav nodokļa maksātāja.

(3) Neatkarīgā personu grupa informē Valsts ieņēmumu dienestu par grupas izveidi un šīs grupas dalībniekiem, vienlaikus iesniedzot rakstveida vienošanos par pakalpojumu sniegšanu, ko neatkarīgā personu grupa sniedz šīs grupas dalībniekiem.”

9.  Aizstāt 77.pantā vārdu “nesasniedz” ar vārdu “nepārsniedz”.

10. Aizstāt 84.panta ceturtajā daļā skaitļus un vārdus “143.3, 143.4 un 143.5 pantā” ar skaitļiem un vārdiem “143.3 un 143.4 pantā”.

11. 92.panta pirmajā daļā:

aizstāt 6.punktā skaitļus un vārdus “142., 143., 143.1, 143.2, 143.3, 143.4 un 143.5 pantā” ar skaitļiem un vārdiem “143., 143.1, 143.2, 143.3 un 143.4 pantā”;

aizstāt 7.punktā skaitļus un vārdus “142., 143. un 143.4” ar skaitļiem un vārdiem “142. un 143.pantā”.

12. 97.pantā:

aizstāt ceturtajā daļā skaitļus un vārdus “142., 143. un 143.4” ar skaitļiem un vārdiem “142. un 143.pantā”;

aizstāt piektajā daļā skaitļus un vārdus “142., 143., 143.1, 143.2, 143.3, 143.4 un 143.5 pantā” ar skaitļiem un vārdiem “143., 143.1, 143.2, 143.3 un 143.4 pantā”.

13. Aizstāt 109.panta piektās daļas 4.punktā skaitļus un vārdus “143.3, 143.4 un 143.5 pantā” ar skaitļiem un vārdiem “143.3 un 143.4 pantā”.

14.  124.pantā:

izteikt trešo daļu šādā redakcijā:

“(3) Nodokli, kas saskaņā ar šā likuma [129.panta](https://likumi.lv/ta/id/253451#p129) desmito daļu ir iekļauts braukšanas biļetes (talona), mēnešbiļetes un sporta vai kultūras pasākuma biļetes cenā, nodokļa maksātājs, kurš minētās biļetes realizē savā vārdā, neizmantojot starpniecības pakalpojumus, norāda tā taksācijas perioda nodokļa deklarācijā, kurā attiecīgā biļete pārdota lietotājam.”;

papildināt ar 3.1 un 3.2 daļu šādā redakcijā:

“(31) Nodokli, kas aprēķināms par darījumu, kurā izmanto viena mērķa vaučeru, norāda tā taksācijas perioda nodokļa deklarācijā, kurā šis vaučers ir nodots kā preču piegāde vai pakalpojumu sniegšana.

(32) Nodokli, kas aprēķināms par darījumu, kurā izmanto vairāku mērķu vaučeru, norāda tā taksācijas perioda nodokļa deklarācijā, kurā šis vaučers ir pieņemts kā atlīdzība vai daļēju atlīdzību apmaiņā pret preču nodošanu vai pakalpojumu sniegšanu.”;

aizstāt ceturtajā daļā skaitļus un vārdus “142., 143. un 143.4” ar skaitļiem un vārdiem “142. un 143.pantā”;

aizstāt piektajā daļā skaitļus un vārdus “142., 143., 143.1, 143.2, 143.3, 143.4 un 143.5 pantā” ar skaitļiem un vārdiem “143., 143.1, 143.2, 143.3 un 143.4 pantā”.

15.  Papildināt 128.pantu ar ceturto daļu šādā redakcijā:

“(4) Ja saskaņā ar šā likuma 140.1 pantu preču piegādātājs vai pakalpojuma sniedzējs izmanto īpašo nodokļa režīmu elektronisko sakaru, apraides un elektroniski sniegtiem pakalpojumiem personai, kura nav nodokļa maksātājs, nodokļa rēķins izrakstāms saskaņā ar identifikācijas dalībvalsts, kuru nosaka atbilstoši šā likuma 140.1 panta pirmās daļas 2.punktam, noteikumiem.”

16. 129.pantā:

aizstāt trešajā daļā skaitļus un vārdus “143.3, 143.4 un 143.5 pantā” ar skaitļiem un vārdiem “143.3 vai 143.4 pantā”;

izslēgt desmitajā daļā vārdus “dāvanu kartes, sarunu priekšapmaksas kartes”.

17.  Izteikt 140.1 panta pirmās daļas 4.punktu šādā redakcijā:

“4) nodokļa maksātājs, kas neveic saimniecisko darbību Eiropas Savienībā, ir nodokļa maksātājs, kuram Eiropas Savienībā nav saimnieciskās darbības mītnes vietas un pastāvīgās iestādes;”

18. 142.pantā:

izslēgt astoto, devīto, desmito un vienpadsmito daļu;

izteikt divpadsmito daļu šādā redakcijā:

“(12) Būvniecības pakalpojuma saņēmējs par saņemto pakalpojumu maksā, izmantojot bezskaidras naudas norēķinus.”

19.  Izteikt 143.4 pantu šādā redakcijā:

“**143.4 pants. Īpašs nodokļa piemērošanas režīms melno un krāsaino metālu pusfabrikātu piegādēm**

(1) Nodokli par Ministru kabineta noteikto melno un krāsaino metālu pusfabrikātu piegādi, kas veikta iekšzemē, valsts budžetā maksā melno un krāsaino metālu pusfabrikātu saņēmējs, ja melno un krāsaino metālu pusfabrikātu piegādātājs un melno un krāsaino metālu pusfabrikātu saņēmējs ir reģistrēti nodokļa maksātāji.

(2) Melno un krāsaino metālu pusfabrikātu piegādātājs izraksta melno un krāsaino metālu pusfabrikātu saņēmējam nodokļa rēķinu, kurā piegādāto melno un krāsaino metālu pusfabrikātu vērtību norāda bez nodokļa.

(3) Melno un krāsaino metālu pusfabrikātu saņēmējs samaksā melno un krāsaino metālu pusfabrikātu piegādātājam nodokļa rēķinā norādīto melno un krāsaino metālu pusfabrikātu vērtību.

(4) Melno un krāsaino metālu pusfabrikātu saņēmējs par saņemtajām precēm maksā, izmantojot bezskaidras naudas norēķinus.

(5) Ministru kabinets nosaka to preču piegādes, kuras uzskata par melno un krāsaino metālu pusfabrikātiem atbilstoši Kombinētās nomenklatūras kodiem, kas noteikti Padomes 1987. gada 23. jūlija regulas (EEK) Nr. [2658/87](http://eur-lex.europa.eu/eli/reg/1987/2658/oj/?locale=LV) par tarifu un statistikas nomenklatūru un kopējo muitas tarifu I pielikumā un tās grozījumos.”

20. Izslēgt 143.5 pantu.

21.  Papildināt pārejas noteikumus ar 32.,33. un 34. punktu šādā redakcijā:

“32. Grozījumi attiecībā uz šā likuma 1.panta papildināšanu ar 31., 32. un 33.punktu, grozījumi attiecībā uz šā likuma papildināšanu ar 12.1pantu un 37.1pantu un grozījumi attiecībā uz šā likuma 124.panta papildināšanu ar 3.1 un 3.2 daļu ir piemērojami vaučeriem, kas izdoti sākot ar 2019.gada 1.janvāri.

33.  Šā likuma 52.1 pants piemērojams neatkarīgās personu grupas sniegtiem pakalpojumiem šīs grupas dalībniekiem, sākot ar 2019.gada 1.janvāri.

34. Grozījumi attiecībā uz šā likuma 142.panta astotās, devītās, desmitās un vienpadsmitās daļas izslēgšanu un divpadsmitās daļas izteikšanu jaunā redakcijā, kā arī 143.5 panta izslēgšanu stājas spēkā 2020.gada 1.janvārī.”

22.  Papildināt informatīvo atsauci uz Eiropas Savienības direktīvām ar 16., 17. un 18.punktu šādā redakcijā:

“16) Padomes 2016.gada 27.jūnija direktīva (ES) 2016/1065, ar ko attiecībā uz vaučeriem piemērojamo režīmu groza direktīvu 2006/112/EK par kopējo pievienotās vērtības nodokļa sistēmu;

17) Padomes 2017.gada 5.decembra direktīva (ES) 2017/2455, ar ko groza Direktīvu 2006/112/EK un Direktīvu 2009/132/EK attiecībā uz konkrētām pievienotās vērtības nodokļa saistībām pakalpojumu sniegšanā un preču tālpārdošanā;

18) Padomes 2018.gada 22.jūnija direktīva (ES) 2018/912, ar ko attiecībā uz minimālās pamatlikmes ievērošanas pienākumu groza Direktīvu 2006/112/EK par kopējo pievienotās vērtības nodokļa sistēmu.”

Likums stājas spēkā 2019.gada 1.janvārī.

Finanšu ministre D.Reizniece-Ozola